পূর্ব এশিয়ার প্রথম মানুষ, হোমো ইরেকটাস, চীনে পাওয়া গেছে। ১.৭ মিলিয়ন বছর পূর্বের ইউয়ানমউ মানুষের জীবাশ্মের দেহাবশেষ দক্ষিণপশ্চিম চীনের ইউনান প্রদেশে পাওয়া যায়। উত্তর চীনের হেইবি প্রদেশের নিইহাওয়ান বেসিন থেকে ১.৬৬ মিলিয়ন বছর পূর্বের পাথরের সরঞ্জাম পাওয়া যায়।

প্রায় ৫,০০,০০০ বছর পূর্বে মধ্য চীনের উষ্ণ, উর্বর জলবায়ুর প্রতি প্রারম্ভিক মানুষ আকৃষ্ট হয়েছিল। ঝুকুউডিয়ানের ইউনান প্রদেশের একটি চুনাপাথরের গুহায় একসঙ্গে পিকিং ম্যান নামে পরিচিত প্রায় ৪৫ জন ব্যক্তির কঙ্কালের অবশিষ্টাংশ পাওয়া যায়। কঙ্কালের অবশিষ্টাংশগুলো ৪,০০,০০ থেকে ৬,০০,০০০ বছর পূর্বের এবং কিছু গবেষক চুলা এবং হস্তনির্মিত বস্তু দেখে বিশ্বাস করেন যে তারা আগুনের ব্যবহার জানত, যদিও এটি অন্যান্য প্রত্নতাত্ত্বিকদের দ্বারা চ্যালেঞ্জ করা হয়। এই অঞ্চলের প্রায় ৮০০ মাইল পশ্চিমে, শান্সি প্রদেশের চিয়াংয়ের কাছাকাছি একটি জনগোষ্ঠীর অবশেষ পাওয়া যায় যা পেকিং ম্যানের আগে ওখানে বসবাস করত। ১,০০,০০০ থেকে ২,০০,০০০ বছর পূর্বের মধ্যে , নেনারথেরথাল চীনের বিভিন্ন স্থানে বসবাস করত। ১,০০,০০০ খ্রিষ্টপূর্বাব্দে, হোমো স্যাপিয়েন্স চীনে এবং ২৫,০০০ খ্রিষ্টপূর্বাব্দে আধুনিক মানুষ উত্তর চীনের সমভূমিতে বিচ্ছিন্ন অবস্থানে বসবাস করত, যেখানে তারা খাদ্যের জন্য শিকার করত ও মাছ ধরত। তারা হাড় এবং খোলকের জিনিসপত্র তৈরি করত।

প্রায় ৫,০০০ খ্রিষ্টপূর্বাব্দের শুরুর দিকে পীত নদীর উপত্যকায় বসবাসরত মানুষরা চাষ করত, মাছ ধরত, খাওয়ার জন্য শূকর ও কুকুর পালত এবং ভুট্টা ও চাল উৎপাদন করত। নব্যপ্রস্তরযুগের শেষের দিকে তারা চীনের প্রাচীনতম সম্প্রদায় ছিল। এদের হস্তকর্মের মধ্যে সিরামিকের পাত্র, বড়শি, ছুরি, তীর এবং সূঁচ অন্তর্ভুক্ত। প্রায় ৬,০০০ খ্রিষ্টপূর্বাব্দে উত্তরপশ্চিমের শানসি, গানসু ও হেনান প্রদেশে দুইটি সভ্যতা প্রতিষ্ঠিত হয়েছিল। তারা লাল মৃন্ময় পাত্র তৈরি করত। অন্যান্য যেসকল সভ্যতা উদিত হয়েছিল, যারা মৃন্ময় পাত্র তৈরি করত, এদের মধ্যে শানসির বৌ-চী ও বানপো এবং হেবিই এর চিশান মানুষ অন্তর্ভুক্ত।

৫০০০ থেকে ২৫০০ খ্রিষ্টপূর্বাব্দের মধ্যবর্তী ইয়াংঝাও এর লোকজন, কৃষক যারা স্বতন্ত্র্ভাবে বাস করত, যা আংশিকভাবে ভূপৃষ্ঠের নিচে ছিল। তাদের মৃৎপাত্রগুলিতে এমন নকশা বা প্রতীক অন্তর্ভুক্ত ছিল যা পরবর্তীতে লিখিত ভাষায় রূপান্তরিত হয়েছিল। তাদের গ্রামগুলো পশ্চিমাঞ্চলীয় হেনান, দক্ষিণ-পশ্চিমের শানসি এবং মধ্য শানজিতে ছিল। ২,৫০০ থেকে ১,০০০ খ্রিস্টপূর্বাব্দের মধ্যে লংশনের সংস্কৃতি দক্ষিণ, পূর্ব ও উত্তরপূর্ব চীনে এবং মাঞ্চুরিয়াতে বিদ্যমান ছিল। তারা ইয়াংশাও মানুষের উচ্চতর চাষ এবং সিরামিক তৈরীর কৌশল জানত এবং ধর্মীয় দার্শনিক প্রথা এবং তাদের পূর্বপুরুষদের পূজা করত। পরবর্তী রাজবংশগুলিতে জিয়া, শং এবং ঝৌ রাজবংশ অন্তর্ভুক্ত হয়, যখন প্রাচীন চীনা ভাষা বিকশিত হয়।

চীনের ব্রোঞ্জ যুগের সাম্রাজ্য

চীন
অঞ্চল ভেদে প্রাগৈতিহাস
দক্ষিণ এশিয়া
জাপান